《立冬》
明代·陶安

乍寒冬气应，此日电雷收。风力生东北，天兵溯上流。

忆君亲沐雨，愧我已重裘。只待青天霁，聊宽下土忧。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。